सबसे लोकप्रिय- शीर्ष भारतीय शाकाहारी व्यंजन

भारत के शाकाहारी व्यंजन विश्व प्रसिद्ध हैं। शाकाहार का अर्थ होता है ऐसा भोजन जो वनस्पति पर आधारित हो तथा पशुओं से प्राप्त होने वाली ऐसी वस्तु जिससे किसी प्राणी का जन्म न हो, जैसे-शहद, दूध आदि। आज हम आपको भारतीय रसोई में बनने वाले कुछ शाकाहारी व्यंजनों के विषय में बताने जा रहे हैं।

अरहरकीदाल

अरहर की दाल हर भारतीय रसोई की शान है। हल्दी-नमक के साथ इसे पका कर इसमें देसी घी, प्याज, टमाटर, लाल मिर्च का तड़का लगाया जाता है, जो इसके स्वाद को बढ़ा देता है। इसे तड़का दाल भी कहते हैं।

राजमा

यह एक प्रसिद्ध पंजाबी व्यंजन है। इसे ‘रेड किडनी’ के नाम से भी जाना जाता है। इसे प्याज, अदरक, लहसुन, टमाटर तथा अनेक मसालों के साथ बनाया जाता है। लोग इसे चावल के साथ खाना पसंद करते हैं।

दाल–मखनी

यह भी एक पंजाबी व्यंजन है। जो साबुत उड़द की दाल और चना या राजमा के साथ बनता है। इसमें प्याज, लहसुन, अदरक, टमाटर तथा कई मसाले डाले जाते हैं। पकने के पश्चात इसे क्रीम तथा हरी धनिए से सजाया जाता है।

बैंगनभरता

बैंगन को भुनकर उसे छीलकर मसला जाता है फिर उसमें प्याज, हरी मिर्च, हरी धनिया तथा स्वादानुसार नमक और मसाला डाला जाता है। यह एक लोकप्रिय भारतीय व्यंजन है जिसे लोग अरहर की दाल और चावल के साथ खाना पसंद काते हैं।